برطانیہ میں آیت اللہ ابراہیم زکزاکی کی رہائی کیلئے مظاہرہ

مظاہرین نے برطانیہ میں نائیجیریا کے سفارتخانے کے سامنے مظاہرہ کیا اور ایسے پلے کارڈز اٹھا رکھے تھے جن پر زکزاکی کو فوری رہا کرو" ، فوجیوں کے ہاتھوں بے گناہ شہریوں کے قتل عام کا کوئی جواز نہیں ہے کے نعرے درج تھے۔

خبر کا کوڈ: 2409

تاریخ: 09 September 2018 - 10:26

مقدس دفاع نیوز ایجنسی کی بین الاقوامی رپورٹر رپورٹ کے مطابق، لندن میں ہونے والے مظاہرے میں نائجیریا کے مسلمانوں کے ہر دلعزیز قائد کی رہائی کا مطالبہ کیا گیا۔

واضح رہے کہ نائجیریا کے مسلمانوں کی بڑی تعداد نے حالیہ دنوں میں احتجاجی مظاہرہ کرتے ہوئے آیت اللہ ابراہیم زکزاکی کی فوری اور غیر مشروط رہائی کا مطالبہ کیا ہے۔ان لوگوں نے شیعہ مسلمانوں کے خلاف فوج اور سکیورٹی فورسز کی تشدد آمیز اور غیر انسانی رویے کے خاتمے کا بھی مطالبہ کیا ہے۔

نائجیریا کے عوام ایک عرصے سے آیت اللہ زکزاکی کی حالت نازک ہونے کے بعد ان کی حمایت میں مظاہرے کررہے ہیں اور ان کی رہائی کے خواہاں ہیں۔

پیغام کا اختتام/